Паўлінава вока рыжае начное

**Паўлінава вока рыжае начное** (*Aglia tau*) — еўра-азіяцкі від паўлінавочак падсямейства *Agliinae*. На кожным крыле маецца вялікае фіялетавае вочка, у цэнтры якога размешчаны белы малюнак у выглядзе грэчаскай літары t — таў — адсюль навуковая назва віду.

## Апісанне 
Даўжыня пярэдняга крыла — 30-39 мм Размах крылаў самцоў 50-55 мм, а самак — 65-80 мм. Самкі буйней самцоў.

Асноўны фон крылаў — памяранцава-карычневы. Афарбоўка ярка-жоўтая у самак і больш цёмная, рыжаватая — у самцоў.

Пасярэдзіне кожнага крыла знаходзіцца буйная вочкавая пляма белага колеру, акружаная сіне-фіялетавым і чорным кольцамі. Гэтыя плямы на пярэдніх і задніх крылах прыкладна роўнага памеру, у адрозненне ад блізкага віду - *Aglia japonica*. Вусікі самцоў — грабеньчатыя.

;*Aglia tau*

Aglia tau MHNT Male Dos.jpg|♂ 
Aglia tau MHNT Male ventre.jpg|♂ △
Aglia tau Femelle dos.jpg|♀  
Aglia tau Femelle ventre.jpg|♀ △ 

; *Aglia tau *f.* melaina*

Aglia tau f. melaina - Moravia Czech Republic - male dorsal.jpg|♂ 
Aglia tau f. melaina - Moravia Czech Republic - male ventral.jpg|♂ △
(MHNT) Aglia tau f. melaina - Moravia Czech Republic - female dorsal.jpg|♀  
(MHNT) Aglia tau f. melaina - Moravia Czech Republic - female ventral.jpg|♀ △ 

## Распаўсюджанне 
Еўропа, Еўрапейская частка Расіі, Сібір, Прыамур’е, Усходняя Азія. Паўночная мяжа арэала праходзіць па 62 градусе паўночнай шыраты. Від адсутнічае на Брытанскіх астравах. У Японіі, на поўдні Сахаліна і Паўднёвых Курылах насяляе блізкі від - *Aglia japonica* Leech, 1889, які адрозніваецца буйнымі вочкавымі плямамі на задніх крылах і прыметна больш дробнымі вочкавымі плямамі на пярэдніх.

## Месцапражыванні 
Разрэджаныя змяшаныя і драбналістыя лясы, пойменныя дубровы, лісцяныя лясы параснікавага паходжання. Матылёк сустракаецца лакальна.

## Час лёту 
Развіваецца ў адным пакаленні. Час лёту з красавіка да сярэдзіны чэрвеня. Аднак, вельмі рэдка можна сустрэць свежых матылькоў таксама і ў жніўні.

## Біялогія 
Самкі малаактыўныя, вялікую частку жыцця праводзяць седзячы на раслінах. Самцы актыўныя ў пошуках самак не толькі ў цёмны час сутак, але і днём, адшукваюць іх з дапамогай ферамонаў. Матылі маюць рудыментарны хабаток і не харчуюцца.

## Размнажэнне 
Стадыя вусеня з мая да пачатку жніўня. Вусень першых узростаў з двума рожкамі на спіне. Пасля трэцяй лінькі яны знікаюць. Дарослы вусень зялёны, бакавая паласа і кольца за галавой жоўтыя, дыхальцы чырвоныя.

Маладыя вусені жывуць групамі, пазней вядуць адзіночны спосаб жыцця. Зімуе кукалка у бурым грушападобным кокане.

### Кармавыя расліны 
Кармавыя расліны вусеня: дуб, цёрн, бяроза (*Betula*), вольха чорная (*Alnus glutinosa*), вольха шэрая (*Alnus incana*), бук, вярба казіная (*Salix caprea*), рабіна звычайная (*Sorbus aucuparia*) і ліпа драбналістая (*Tilia cordata*), яблыня.

## Падвіды і формы 
* Падвід: *Aglia tau amurensis* Jordan, 1911
* Падвід: *Aglia tau homora* Jordan, 1911
* Падвід: *Aglia tau tau* (Linnaeus, 1758)
* Форма: *Aglia tau ab. ferenigra* Th.
* Форма: *Aglia tau ab. melaina* Gross

## Заўвагі па ахове 
Від занесены ў Чырвоную кнігу Украіны.

## Галерэя 

Файл:Aglia tau - caterpillar 01 (HS).jpg|Малады вусень
Файл:Aglia tau - caterpillar 06 (HS).jpg|Вусень апошняга ўзросту
Файл:Aglia tau - pupa 02 (HS).jpg|Кукалка
Файл:Répartition Aglia tau.svg|Арэал віду на тэрыторыі Еўропы

## Спасылкі 
* Vlindernet
* waarneming.nl
* Lepidoptera of Belgium 

Катэгорыя:Жывёлы, апісаныя ў 1758 годзе
Катэгорыя:Насякомыя Еўразіі
Катэгорыя:Паўлінавочкі